Rossiyaning Misrda halokatga uchragan A321 avialayneri ekipajining barcha a’zolarining tanalari aniqlandi. Bu haqda surishtiruv komissiyasi Rossiya matbuotiga xabar qildi.“Ayni paytda 40 kishining tanasi tanildi. Ular orasida ekipajning barcha a’zolari bor”, - ma’lum qildi komissiya ishtirokchisi. Ta’kidlanishicha, qurbonlar identifikatsiyasini qarindoshlari emas, “Kogalimavia” kompaniyasi xodimlari o‘tkazgan. Keyinchalik qoldiqlarning genetik tahlili ham o‘tkaziladi. 3 noyabr kechasi Moskvada Butunrossiya sud tibbiyoti ekspertizasi institutida qurbonlar tanalarining genetik ekspertizasi boshlangan edi.